Ámōs dí, Ǹtondôbə Zambá woe a bénde wa nâ ó nyīe məmvéndé ai mətum móé ású tē wǎyəan mɔ́ kálā naa ó nyīe mɔ́ ai ǹnə́m wóē ósə ai ǹsísīm wōē ósə. 17Ǹtondôbə a kad wa ámōs ví naa a yi bɔ̌ Zāmbá woe, hədá waa o bələ́ naa o wulugu á məzěn móé o nyiegě fə məmvéndé móé ai mətum móé, o wógō fə bibúg bíé. 18Ńdɔ Ǹtondôbə ǎ bī éyālán dzī ámōs dī ábə wǎ naa o nə áyɔŋ díé yā láwóge ai nyé anə́ ḿból á ngākag wa, ai nâ waa wayi ányiě mə̄mvéndé móé mə́sə, 19eyɔ̌ŋ tē hḿ ā yi wa tə́lē ósú mə́yɔŋ bíkúl mə́sə a ngákom, á ólugú, á dúmá, ai á ngāŋ, ai nâ, wayi bɔ ḿfúfúb áyɔŋ Ńtondôbə Zambá woe, ḿból nyémēn á ngákad wa”. [1] Bíbɛl Fada Lucien Anya Noa a səlan ai Mísɛ̂l Fada François-Xavier Amara á vá. [2] Nálā wálə́dē nâ, ávə̄ Zāmbá éfās áwômo é nə dzǎm ngogolan, dzǎm miǹtag, mətúnuŋa mə́ ngāŋ ású ḿbəŋ ósə ǎ bɔ wa.